[----------- οπως] εκασ[τ]ος [ε]ν ι[εραις] [ημεραις ανελλιπη χορηγ]ιαν λαμβανων ασυκοφαν[τητον εχη την εορτην ευωχου]μενος οπου προαιρειται. τοις τε [εκπωμασιν οις εγω καθιερ]ωσα διακονεισθωσαν εως αν εν ιερω [τοπω συνοδου κοινης με]ταλαμβανωσιν. δεκατηι δε εμμηνω[ι] [ως ο νομος κελευει] τας επιθυσεις και θυσιας ιερευς οσ[τις υπ εμου καθεσταται] επιτελειτω την τε εσθητα παρα[λαμ]βα[ν]ων περσι[κην] και γερατα κατα νομον τον αυτον ε[ξαιρ]ουμενος τα λοιπ[α δε α]πο των ιερων τοις παρατυγχανου[σιν δια]νεμων εις ανυπευθ[υνο]ν ευωχιαν. οι δε καθω[σ]ιωμενοι υ[π] [εμου] ιεροδουλοι και του[των παιδες ε]γγονοι τε παντες α[παρ]ενοχλητοι μεν τ[ων αλλων απαντων] αφεισθωσαν ται[ς] [δε θ]εραπειαις τ[ων λειτουργιων τε και] των συνοδων [προ]σκαρτερε[ιτωσαν. μηθενι δε οσιον ε]στω μητε βασι[λει] μητε [δυναστηι μητε ιερει μητε αρχο]ντι τουτους ιερο[δου]λους ο[υς εγω θεοις τε και τιμαις εμαις κατ]α δαιμονιον [βο]υλησιν αν[εθηκα μηδε μην παιδας εγγο]νους τε εκεινων [οιτ]ινες αν [εν απαντι χρονωι τουτο γενος δ]ια[δ]εχωνται [μ]ητε αυτω[ι καταδουλωσασθαι μητε εις ε]τερον απαλλοτριωσαι τρο[πωι μηδενι μητε κακωσαι τινα τ]ουτων η περισπασαι θερα[πειας ταυτης αλλ επιμελεισθ]ωσ[α]ν μεν αυτων ιερεις [επαμυνετωσαν δε βασιλεις τ]ε και αρχοντες ιδιωτα[ι τε παντες οις αποκεισεται πα]ρα θεων και ηρωων χαρις [ευσεβειας. ομοιως δε μηδε κωμας ας] εγω καθιερωσα θεοις τουτο[ις μηδενι οσιον εστω μητε εξι]διασασθαι μητε εξαλλο[τριωσαι μητε μεταδιαταξαι μητ]ε βλαψαι κατα μηδενα τρ[οπον κωμας εκεινας η προσοδον ην εγω κ]τημα θεοις ασυλον αν[εθηκα. ωσαυτως δε μηδε αλ]λην π[αρ]ευρεσιν εις υβ[ριν η ταπεινωσιν η καταλυσιν ων αφωσιωκ]α θυσιων και συνοδω[ν επιμηχανησασθαι μηδενι κατα τιμης] ημετερας ακινδυ[νον εστω. τυπον δε ευσεβειας ην θεοις και] προγονοις εισφερε[ιν οσιον εγω παισιν εκγονοις τε εμοις ε]μφανη και δι ετερω[ν πολλων και δια τουτων εκτεθεικ]α νομιζω τε αυτους [καλον υποδειγμα μιμησασθαι γενους] και θεων αυξοντας αει [συγγενεις τιμας ομοιως τ ε]μοι πολλα προσθησε[ιν εν ακμηι χρονων ιδιων εις κοσ]μον [ο]ικειον οις ταυτα πρασ[σουσιν εγω πατρωους παντα]ς θεους εκ περσιδος τε και [μακετιδος γης κομμαγηνης τ]ε εστιας ειλεως εις πασαν χα[ριν ευχομαι διαμενειν. οστ]ις τε [α]ν βασιλευ[ς] η δυναστη[ς] ε[ν μακρωι χρονωι ταυτην αρχ]ην π[α]ραλαβη νομον τουτον κα[ι τιμας ημετερ]ας διαφυλασσω[ν] και παρα της [εμ]ης ευχης ειλεως δαιμονας και θεους παντας εχετω. δαιμο[νι]ωι δε γνωμηι ταυτην αναγραφην ευσεβεια[ς] προφητιν εποιη[σα]μη[ν] εφ ης ι[ε]ρα γραμματα δι ολι[γ]ης φωνης θεσπιζει μεγαν θε[ων] νουν πολιταις και ξενοις ομοιως βασιλε[υ]σιν δυνασταις [ελε]υθεροις δουλοις πασιν οσοι φυσεως κοινωνουντες ανθρω[πιν]ης -- ονομασι γενους η τυχης -- διαφερουσιν [τ]ουτοις.
Syr., Kommagene — Sélik — 64-ca. 38 BC — w/ IGLSyr II p.381 + III p.681
 64-ca. 38 BC 